સને ૧૯૮૨ના વર્ષમા તા.૩૦.૦૫.૧૯૮૨ના રોજ ટ્રસ્ટીઓની મીટીંગ બોલાવી તેમા મેનેજીંગ ટ્રસ્ટી તરીકે સર્વાનુમતે પટેલ ભેમજીભાઈ હાથીભાઈની નિમણૂક કરવામા આવેલ અને આ ટ્રસ્ટીઓ આ મંદિર મા વહીવટ કરતા હતા અને મંદિર પાસે આવક્નુ કોઈ સાધન ન હતુ અને મંદિર પાસે જે ખુલ્લી જગ્યા હતી તેમા કેટલાક ઇસમોએ ખુલ્લી જગ્યાનો ઉપયોગ કરતા અને ભાડુ આપતા હતા કેટલાક ઇસમોએ બિનપરવાનગીએ ઉપયોગ કરીને દબાણ કરતા એટલે આ માટે સને ૧૯૯૦ ના વર્ષમા ટ્રસ્ટીઓ તરફથી ખુલ્લી જગ્યાનો ઉપયોગ કરવો અને મંદિર ની આવક વધારવા ગામ લોકોનો સહકાર લઈ હાલના ટ્રસ્ટીગણે બેંક ઓફ બરોડા જે ગામ માં ભાડા પટ્ટેથી બેસતી હતી તે બેંક ના જે તે વખતના મેનેજર શ્રી મોગા સાહેબ પાસે લોનની માંગણી કરેલી અને તે લોન થી મંદિર ની જગ્યામા બેંક ઓફ બરોડાને મકાન બનાવી આપવાની બાહેંધરી આપેલી અને એ મુજબ બેંક ઓફ બરોડા પાસેથી પ્રથમ તબ્બકે રૂ.૧,૨૫,૦૦૦/- અને બીજા તબક્કે રૂ. ૭૫,૦૦૦/- લોન મેળવી બેંક ઓફ બરોડાનુ હાલનું અધ્યતન મકાન બનાવી આપેલ અને તેની બન્ને બાજુએ શરૂઆતમા આઠ દુકાન બનાવેલ ત્યારબાદ સમય જતા બેંક ઓફ બરોડાના મકન થી ગામ તરફ વીસ દુકાનો જાહેર હરાજીથી ગામ લોકો પાસેથી દાન ભેટ મેળવી પાકી દુકાનો બનાવી વધુ દાન આપનારને ભાડા પટ્ટેથી આપેલી અને મંદિર ની નિભાવણી માટે ભાડાની આવક ચાલુ કરવામા આવેલ.